"Școala groazei" din București. Fosta directoare cere in instanță majorarea salariului
- Georgiana Dragomir
- 8 martie 2024, 23:38
Iudita Popteanu, fosta directoare a Școlii Gimnaziale "Nicolae Titulescu" din București, unitatea de învățământ în care s-ar fi produs violul unui elev de opt ani, a chemat în instanță unitatea școlară pe care a condus-o.
Fosta directoare de la "școala groazei", așa cum a fost numită generic instituția unde au fost comise abuzurile sexuale asupra unui copil de opt ani, își cere drepturile salariale în instanță, la Tribunalul București. Acțiunea de judecată a fost înregistrată pe rolul acestei instanțe la începutul lunii februarie ac și primul termen de judecată este fixat la data de 24 aprilie ac.
Fosta directoare de la "Școala Groazei" , în instanță. A cerut "discreție" în cazul copilului care ar fi fost violat de colegii mai mari
Conform portalului instanțelor, profesorii de la Școala Gimnazială "Nicolae Titulescu" au cerut judecătorilor, cu sprijinul sindicatelor din Educație, majorarea salariilor. Nu este exclus ca fosta directoare a acestei unități școalre să se adreseze din nou instanței, cu o cerere pentru că a fost demisă. Iudita Popteanu a spus că nu are nicio vinăîn cazul copilului de opt ani, deoarece "verificările sunt în curs". Familia victimei susține, însă, contrariul. Mama băiețelului care a reclamat violul a menționat, că a "a fost certată că nu a sunat direct la Poliție și a sunat-o când era în vacanță".
Măsurile care s-au luat la școala "Nicolae Titulescu" din București, în urma dezvăluirii abuzului sexual
Ministrul Educaţiei, Ligia Deca, a afirmat, despre acest caz, că a solicitat Corpului de Control al ministrului să meargă să facă verificări atât la unitatea de învăţământ, cât şi la Inspectoratul Şcolar.
Ea a subliniat că Ministerul Educaţiei a aflat din presă despre acest caz şi nu a fost notificat de şcoală sau de inspectorat. Între timp, unitatea de școlară a anunțat, prin intermediul directorului interimar că se vor lua măsuri suplimentare de siguranță și se vor monta mai multe camere de supraveghere în acest sens.
"Ne asigurăm că toate procedurile cu privire la prevenirea şi adresarea cazurilor de violenţă în şcoli sunt respectate", a afirmat ministrul Educaţiei, potrivit Antena3.